CELEX: 32021R1771
Language: sk
Date: 2021-10-07 00:00:00
Title: Nariadenie Komisie (EÚ) 2021/1771 zo 7. októbra 2021, ktorým sa mení príloha I k nariadeniu Európskeho parlamentu a Rady (ES) č. 396/2005, pokiaľ ide o listy reďkovky siatej (Text s významom pre EHP)

8.10.2021   
               
               
                  SK
               
               
                  Úradný vestník Európskej únie
               
               
                  L 356/30
               
            
         NARIADENIE KOMISIE (EÚ) 2021/1771
         zo 7. októbra 2021,
         ktorým sa mení príloha I k nariadeniu Európskeho parlamentu a Rady (ES) č. 396/2005, pokiaľ ide o listy reďkovky siatej
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (1), a najmä na jeho článok 4,
         keďže:
         
                     (1)
                  
                  
                     Produkty rastlinného a živočíšneho pôvodu, na ktoré sa vzťahujú maximálne hladiny rezíduí pesticídov (ďalej len „MRL“) stanovené v nariadení (ES) č. 396/2005, sú, v závislosti od ustanovení uvedeného nariadenia, uvedené v zozname v prílohe I k danému nariadeniu.
                  
               
                     (2)
                  
                  
                     Nariadením Komisie (EÚ) 2018/62 (2) sa okrem iného v časti B prílohy I zaviedla komodita „listy reďkovky siatej“ a dala sa do súvislosti s komoditou „kel“ v časti A uvedenej prílohy. Preto sa MRL pre kel vzťahujú aj na listy reďkovky siatej.
                  
               
                     (3)
                  
                  
                     Keďže v čase prijatia nariadenia (EÚ) 2018/62 neboli k dispozícii údaje zo skúšok na rezíduá, ktoré by potvrdili adekvátnosť tejto klasifikácie, nariadením Komisie (EÚ) 2018/1049 (3) sa stanovilo prechodné obdobie. S cieľom umožniť členským štátom generovať takéto údaje bola vložená poznámka pod čiarou týkajúca sa komodity „listy reďkovky siatej“, na základe ktorej sa táto komodita vyníma z uplatňovania MRL pre „kel“ do 31. decembra 2021.
                  
               
                     (4)
                  
                  
                     Keďže členské štáty, ktoré takéto údaje generujú, nedávno informovali Komisiu, že generovanie údajov sa oneskorilo, príslušné prechodné obdobie by sa malo predĺžiť o ďalšie tri roky, aby sa umožnilo dokončenie skúšok a ich posúdenie.
                  
               
                     (5)
                  
                  
                     Príslušná poznámka pod čiarou v prílohe I k nariadeniu (ES) č. 396/2005 by sa preto mala zodpovedajúcim spôsobom zmeniť.
                  
               
                     (6)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            V časti B prílohy I k nariadeniu (ES) č. 396/2005 sa poznámka pod čiarou č. 3 nahrádza takto:
            
                        „(3)
                     
                     
                        MRL sa na listy reďkovky siatej uplatňujú od 1. januára 2025.“
                     
                  
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 7. októbra 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 70, 16.3.2005, s. 1.
         
            (2)  Nariadenie Komisie (EÚ) 2018/62 zo 17. januára 2018, ktorým sa nahrádza príloha I k nariadeniu Európskeho parlamentu a Rady (ES) č. 396/2005 (Ú. v. EÚ L 18, 23.1.2018, s. 1).
         
            (3)  Nariadenie Komisie (EÚ) 2018/1049 z 25. júla 2018, ktorým sa nahrádza príloha I k nariadeniu Európskeho parlamentu a Rady (ES) č. 396/2005 (Ú. v. EÚ L 189, 26.7.2018, s. 9).